Ényɔ́ ā wóg ńyōn éngongɔ́l mod a dibí mə̄lɔ̄ móé, éyɔŋ nyé ǎ yi lóe, bâyǐ kig nyé yalan. 14Efáī yā məsoé yávɔ̄li olún, mǎn kúdú dwê a vaŋ ayɔ́g. 15Sósōō m̀bɔán mam a nə miǹtag ású sósōō mod, a tɔá ekɔ wɔ̌ŋ ású ḿbə̂ mod. 16É mod ǎ dzoge zěn okálá a yi tɔbɔ ékōān bə́wú. 17É mod a diŋ miǹtag mí sí a yi laŋǎn mə̄búa, ényɔ́ ā diŋ wɔ̂n ai bidí mə́vɔ́ŋ ā yǐ kig bíg. 18M̀bə̂ mod a nə ǹtáŋ ású sósōō mod, dzam də́dā fə ai mod bidzabí á mís bə́tə́tə̄lə́ bə́ bod. 19Á nə́ ḿbəŋ átɔbɔ á ńkōd ńnam a lodo anə́ watɔbɔ ai é mīníngá a diŋ bitɔm ai olún. 20Abuí ákúmá á nādá á ndá m̀fəfə́g mod, akúd mod lâman ndáman byə́m bítē bísə[1]. 21É mod ǎ toŋ sósōō ai ebaala mətǐŋ a yi tóban ai enyiŋ, sósōō ai olugú. 22M̀fəfə́g mod ó nə dzǎm lúman ai tísɔn miǹgungúl, a mǎn būg mim̀fǐm yā mí nə́ ndi dzábán.